OpenLLM-France/wikimedia huggingface dataset:
# Gustavo Suárez Pertierra

Gustavo Suárez Pertierra (Cudillero, Astúries 1949) és un polític espanyol, que fou Ministre d'Educació i Ciència i Ministre de Defensa durant l'últim govern de Felipe González.

## Biografia

Va néixer el 1949 a la població de Cudillero, situada a Astúries. Va estudiar dret a la Universitat d'Oviedo, realitzant el doctorat a la Universitat de Valladolid i ampliant posteriorment els seus estudis a la Universitat de Múnic. El 1978 va obtenir la càtedra de dret canònic a la Universitat Complutense de Madrid, i per la seva formació ha esdevingut un especialista en dret constitucional i sobre les relacions església-estat.
L'any 2000 es va reintegrar a la Universitat Complutense de Madrid, esdevenint posteriorment professor de la Universitat Nacional d'Educació a Distància (UNED). Ha seguit treballant com a professor convidat en diverses universitats i el 2006 fou nomenat President del Reial Institut Elcano d'Estudis Internacionals i Estratègics i president del Patronat de la Fundació Ós d'Astúries.

## Activitat política

Amb la victòria del Partit Socialista Obrer Espanyol (PSOE) en les eleccions generals de 1982 fou nomenat Director General d'Assumptes Religiosos. El 1984 va accedir al càrrec de Sotssecretari del Ministeri de Defensa i Secretari d'Estat de Defensa.
El 1993 va ser designat per Felipe González Ministre d'Educació i Ciència, on va destacar al regular l'ensenyament religiós de conformitat amb el laïcisme que figurava en la Constitució espanyola de 1978 i que va provocar certs enfrontaments amb sectors de l'Església Catòlica. Va ocupar aquest càrrec fins al 1995, moment en el qual fou nomenat Ministre de Defensa.
En les eleccions generals de 1996 fou escollit diputat al Congrés per la circumscripció d'Astúries, esdevenint vocal de les comissions de Defensa, abandonant la política activa l'any 2000.

## Enllaços externs

* (castellà) Informació de Gustavo Suárez Pertierra al Ministeri de Defensa Arxivat 2005-12-16 a Wayback Machine.
* (castellà) Entrevista amb Gustavo Suárez Pertierra
# Dinuba

Dinuba és una població dels Estats Units a l'estat de Califòrnia. Segons el cens del 2007 tenia 20.007 habitants.

## Demografia

Segons el cens del 2000, Dinuba tenia 16.844 habitants, 4.493 habitatges, i 3.724 famílies. La densitat de població era de 1.901,6 habitants per km².
Dels 4.493 habitatges en un 52,3% hi vivien nens de menys de 18 anys, en un 59,8% hi vivien parelles casades, en un 16,6% dones solteres, i en un 17,1% no eren unitats familiars. En el 14,4% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,72 i el nombre mitjà de persones que vivien en cada família era de 4,02.
Per edats la població es repartia de la següent manera: un 35,8% tenia menys de 18 anys, un 12,7% entre 18 i 24, un 27,5% entre 25 i 44, un 15% de 45 a 60 i un 9,1% 65 anys o més.
L'edat mediana era de 26 anys. Per cada 100 dones de 18 o més anys hi havia 101,1 homes.
La renda mediana per habitatge era de 33.345 $ i la renda mediana per família de 33.769 $. Els homes tenien una renda mediana de 23.663 $ mentre que les dones 25.364 $. La renda per capita de la població era d'11.566 $. Entorn del 21,1% de les famílies i el 26,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dinuba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Dinuba». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Locomotora de Vapor 141F-2101

La Locomotora de vapor 141 F-2101 "Mikado" és una locomotora fabricada per l'empresa North British a Regne Unit que es troba conservada actualment al Museu del Ferrocarril de Catalunya, amb el número de registre 00015 d'ençà que va ingressar el 1981, com una donació de la companyia Renfe.

## Història

Les "Mikado" evoquen un antic domini imperial japonès. Això resulta molt adequat per a descriure aquestes locomotores populars doncs, a l'ocàs de la tracció vapor a Espanya, foren les últimes a circular. El model "Mikado" es caracteritza per ésser simple, robust i manejable. És una locomotora mixta, les prestacions de la qual no resultaven particularment brillants però, era apta per a qualsevol servei en tota classe de traçats.
Es construïren 242 locomotores, les 25 primeres al Regne Unit, davant la incapacitat de la indústria nacional de fer-ho en un termini breu. La resta fou fabricada per les quatre constructores espanyoles més importants del moment. La segona d'aquestes “Mikado”, la Locomotora de Vapor 141F-2348, fou apagada simbòlicament per l'aleshores príncep Joan Carles I el 1975. Finalitzà d'aquesta forma l'era de la tracció a vapor a Espanya.

## Conservació

El seu estat de conservació és dolent.

## Referències

* ↑ Museu del Ferrocarril, 2004: pp.26-59

## Bibliografia

* museu del ferrocarril de vilanova i la geltrú. catàleg.. 2004. vilanova i la geltrú: museu del ferrocarril del vilanova i la geltrú. fundación de los ferrocarriles españoles, 2004. b-10890-04. ISBN 84-95968-37-1.
* fundacion de los ferrocarriles espanoles; museu del ferrocarril de vilanova i la geltrú. museu del ferrocarril: guia. museu del ferrocarril, 1 de juliol de 1997. ISBN 9788488675408 [Consulta: 4 juny 2011].
* ddaa. 20 anys del museu del ferrocarril. vilanova i la geltrú: museu del ferrocarril, novembre de 2010. ISBN 978-84-92745-27-2.

## Enllaços externs

* Web oficial del Museu del Ferrocarril de Catalunya
# Causa qüestionable

Les fal·làcies de causa qüestionable, és a dir, les fal·làcies causals o non causa pro causa, són fal·làcies informals en què una causa és identificada de manera incorrecta. Algunes d'aquestes són:
* La correlació de dos implica que un n'és la causa o també (Cum hoc, ergo propter hoc).
* Fal·làcia de l'única causa o efecte conjunció, o relació fictícia o relació espúria: aquesta fal·làcia es produeix en pensar que hi ha una única causa per a la consecució d'un efecte quan en realitat n'és la combinació de diverses. És anomenada també relació fictícia perquè es crea una relació fictícia entre l'única causa proposta i el seu efecte, quan la realitat és que hi ha una o diverses causes que es desconeixen anomenades variables ocultes que, només en conjunció o per si soles, és a dir, sense necessitat fins i tot de la causa proposada, desencadenen l'efecte. Ex.: Puja la venda de gelats. Alguns veuen relació causa - efecte entre la baixada de preus dels gelats i l'augment de vendes. No obstant això, aquesta va poder ser deguda a l'onada de calor i l'increment de màrqueting.
* Circularitat a causa conseqüència: és una fal·làcia lògica en què la conseqüència d'un fenomen és cridat a ser l'arrel o causa principal del problema. Això és anomenat moltes vegades com fal·làcia de l'ou o la gallina. Un cicle o circularitat molt comú en causa i conseqüència és que un no pot tenir una feina sense experiència, però no pot adquirir experiència sense feina. Aquesta fal·làcia es resol trencant el cicle de només dues possibilitats i introduint noves possibilitats o ampliant l'espectre d'accepcions en la definició dels termes.
* Post hoc ergo propter hoc.

## Enllaços externs

* En anglès, Non Causa Pro Causa in the Fallacy Files by Gary N. Curtis.
# Ducat d'Albufera

El títol de duc d'Albufera va ser creat el 1813 per Napoleó per al Mariscal suchet, com a recompensa d'haver pres la ciutat de València.

## Nobles que han tingut el títol

* 1813-1826: Louis-gabriel, Comte Suchet, Duc D'albufera I Mariscal D'imperi (1770-1826)
* 1826-1877: Napoleó III, Comte Suchet, Duc D'albufera (1813-1877), fill del precedent
* 1877-1925: Raoul Napoleó, Comte Suchet, Duc D'albufera (1845-1925), fill del precedent
* 1925-1953: Louis Joseph, Comte Suchet, Duc D'albufera (1877-1953), fill del precedent
* 1953-1995: Louis Victor André, Comte Suchet, Duc D'albufera (1905-1995), fill del precedent
* 1995-2006: Napoléon Casa Joseph, Comte Suchet, Duc D'albufera (1912-2006), germà del precedent.
* 2006-actualitat: Emmanuel, Comte Suchet, Duc D'albufera (nascut el 1944), fill del precedent.

## Armes

Descripció heràldica:
* A l'1, d'or, a quatre varetes de cares, tres ferros de piques de diners, enquadernant sobre-el tot
* Al 2, de diners, a la torre de sorra, superada de tres torretes igualment
* Al 3, esquarterat de cares, en torre de sorra i d'or, en l'arbre de sinople
* Al 4, de diners, a tres pals ondulats de blau
* Al 5, de blau, en una galera, superada de "Sag" i acompanyada de punta d'un dofí i d'una petxina, el tot de diners
* Al 6, d'or, a quatre varetes de cares, al peu de lliri de diners, que enquaderna sobre-el tot
* Al 7, de blau, a la torre de sorra, superada de tres torretes i esplanada de sinople
* Al 8, d'or, a cinc estrelles de blau, formulades en cadena
* Sobre el tot tallat: a l'1, marxat dels comtes militars de l'Imperi i d'or, al mig-robatori caigut de sorra; al 2, de cares, al lleó léopardé de diners, que passa sobre un pont de bosc d'or, i que té un ram d'olivera d'aquest.

## Vegeu també

* Albufera

## Enllaços externs

* «Ducat d'Albufera». Gran Enciclopèdia Catalana. Barcelona: Grup Enciclopèdia Catalana.
# Cryptotis montecristo

Cryptotis montecristo és una espècie d'eulipotifle de la família de les musaranyes. És endèmica del Cerro Montecristo (al trifini d'El Salvador, Guatemala i Hondures), on viu a altituds d'entre 2.150 i 2.418 msnm. Té una llargada de cap a gropa de 92 ± 4 mm. El seu hàbitat natural són les selves nebuloses. Com que fou descoberta fa poc, encara no se n'ha avaluat l'estat de conservació.

## Referències

* ↑ Woodman, N. «Three New Species of Small-eared Shrews, Genus Cryptotis, from El Salvador, Guatemala, and Honduras (Mammalia: Eulipotyphla: Soricidae)» (en anglès). Special Publications, Museum of Texas Tech University, 72, 2019. ISSN: 0149-1768.
# Zakovriàixino

Zakovriàixino (en rus: Заковряшино) és un poble del krai de l'Altai, a Rússia, que el 2013 tenia 736 habitants.

## Referències

* ↑ Plantilla:Книга
# Locomotora de Vapor 230-4001

La Locomotora de vapor 230-4001 "MZA 651" és una locomotora fabricada per l'empresa Hanomag a Alemanya que es troba conservada actualment al Museu del Ferrocarril de Catalunya, amb el número de registre 00013 d'ençà que va ingressar el 1981, com una donació de la companyia MZA; posteriorment adquirida per Renfe.

## Història

Les "Compound" suposaren una ruptura tecnològica amb les locomotores de concepció antiga, en incrementar espectacularment la velocitat, la potència --les primeres a Espanya a passar dels 1000 CV-- i el tonatge remolcat.
L'enginyer Anatole Mallet va idear el sistema de doble expansió del vapor, conegut pel seu nom anglès "Compound". El vapor, en lloc d'ésser llençat a l'atmosfera després de passar pels cilindres d'alta pressió, passava pels de baixa pressió per aprofitar-lo en altres òrgans motors. Aquest sistema millorava l'estabilitat i potència, tot i que presentava més dificultats de manteniment, en disposar de més peces i ésser de difícil accés.
La 230-4001 fou la primera "Compound" a rodar per línies principals de la xarxa peninsular. Va remolcar els trens ràpids entre Madrid i Barcelona i altres línies principals de MZA fins a finals dels anys vint, quan va començar a ésser desplaçada a serveis de menor entitat, fins a la seva baixa als anys seixanta.

## Conservació

El seu estat de conservació és dolent1991-91 restauració integral de xapa i pintura

## Referències

* ↑ Museu del Ferrocarril, 2004: pp.26-59

## Bibliografia

* museu del ferrocarril de vilanova i la geltrú. catàleg.. 2004. vilanova i la geltrú: museu del ferrocarril del vilanova i la geltrú. fundación de los ferrocarriles españoles, 2004. b-10890-04. ISBN 84-95968-37-1.
* fundacion de los ferrocarriles espanoles; museu del ferrocarril de vilanova i la geltrú. museu del ferrocarril: guia. museu del ferrocarril, 1 de juliol de 1997. ISBN 9788488675408 [Consulta: 4 juny 2011].
* ddaa. 20 anys del museu del ferrocarril. vilanova i la geltrú: museu del ferrocarril, novembre de 2010. ISBN 978-84-92745-27-2.

## Enllaços externs

* Web oficial del Museu del Ferrocarril de Catalunya
# Referèndum constitucional de Corea del Sud de 1972

El 21 de novembre de 1972 es va celebrar un referèndum constitucional a Corea del Sud. El president Park Chung-hee havia suspès la constitució i va dissoldre l'Assemblea Nacional a l'octubre. Gairebé immediatament es va començar a treballar en una nova constitució. El producte final, la Constitució de Yushin, era un document severament autoritari que ampliava dràsticament els poders del president i li permetia presentar-se a un nombre il·limitat de mandats de sis anys. Amb caràcter general, el document concentrava tot el poder de govern en mans de Park.
Segons dades oficials, el nou document va ser aprovat pel 92,3% dels votants, amb una participació del 91,9%. L'adopció de la constitució després de l'anunci dels resultats oficials del referèndum va donar lloc a la Quarta República de Corea del Sud.

## Resultats

| elecció | Vots | % |
| Per | 13.186.559 | 92.3 |
| En contra | 1.106.143 | 7.7 |
| Vots en blanc/no vàlids | 118.012 | – |
| Total | 14.410.714 | 100 |
| Electors inscrits/participació | 15.676.395 | 91.9 |
| Font: Nohlen et al. |||
| Regió | A favor | % | En contra | % | Total | Participació |
| Seül | 2.045.941 | 82,5 | 410.474 | 16.6 | 2.479.585 | 80,5 |
| Busan | 772.749 | 85,0 | 127.512 | 14.0 | 909.346 | 93.9 |
| Gyeonggi-do | 1.508.712 | 92,8 | 104.759 | 6.4 | 1.626.187 | 94.2 |
| Chungcheongbuk-do | 621.723 | 92,8 | 35.453 | 5.3 | 662.739 | 94,9 |
| Chungcheongnam-do | 1.213.614 | 93.4 | 74.225 | 5.7 | 1.298.688 | 94,8 |
| Gangwon-do | 791.608 | 95,8 | 29.715 | 3.6 | 826.398 | 97.1 |
| Jeollabuk-do | 1.015.489 | 93,5 | 61.186 | 5.6 | 1.086.542 | 94.2 |
| Jeollanam-do | 1.686.340 | 95.1 | 74.741 | 4.2 | 1.773.221 | 93.4 |
| Gyeongsangbuk-do | 1.983.081 | 94.1 | 104.873 | 5.0 | 2.108.501 | 95.3 |
| Gyeongsang del Sud | 1.383.424 | 94.4 | 74.981 | 5.1 | 1.466.227 | 95.3 |
| Jeju-do | 163.885 | 94.6 | 8.224 | 4.7 | 173.280 | 94,9 |
| Font: Kyunghyang Shinmun, 23 de novembre de 1972 |||||||

## Referències

* ↑ Dieter Nohlen, Florian Grotz & Christof Hartmann (2001) Elections in Asia: A data handbook, Volume II, p420 ISBN 0-19-924959-8
* ↑ Nohlen et al, p427
# Ctenochromis oligacanthus

Ctenochromis oligacanthus és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 6,7 cm de longitud total.

## Hàbitat

Viu en zones de clima tropical.

## Distribució geogràfica

Es troba a Àfrica: riu Ubangui (conca del riu Congo).

## Referències

* 1 2 3 «Ctenochromis oligacanthus» (en anglès). FishBase. Froese, Rainer; Pauly, Daniel (editors).
* ↑ Van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Lamboj, A., 2004. The Cichlid Fishes of Western Africa. Birgit Schmettkamp Verlag, Bornheim, Alemanya. 255p.
# Administració apostòlica d'Estònia

L'administració apostòlica d'Estònia (estonià: Eesti Apostellik Administratuur, llatí: Administratio Apostolica Estoniensis) és una seu de l'Església Catòlica a Estònia. Al 2008 tenia 5.745 batejats sobre una població de 1.350.000 habitants. Actualment està regida pel bisbe Philippe Jean-Charles Jourdan.

## Territori

L'administració apostòlica comprèn tot el territori d'Estònia.
La seu de l'administració apostòlica és la ciutat de Tallin, on es troba la catedral de Sant Pere i Sant Pau.
El territori està dividit en 9 parròquies.

## Història

L'administració apostòlica va ser erigida l'1 de novembre de 1924, prenent-se el territori de l'arquebisbat de Riga.

## Cronologia episcopal

* Antonino Zecchini, S.J. † (1 de novembre de 1924 - 11 de maig de 1931 renuncià)
* Eduard Profittlich, S.J. † (11 de maig de 1931 - 22 de febrer de 1942 mort)
* Justo Mullor García (15 d'abril de 1992 - 2 d'abril de 1997 nomenat nunci apostòlic a Mèxic)
* Erwin Josef Ender (9 agosto 1997 - 19 de maig de 2001 nomenat nunci apostòlic a la República Txeca)
* Peter Stephan Zurbriggen (15 de novembre de 2001 - 23 de març de 2005 renuncià)
* Philippe Jean-Charles Jourdan, des de l'1 d'abril de 2005

## Estadístiques

A finals del 2008, la diòcesi tenia 5.745 batejats sobre una població de 1.350.000 persones, equivalent al 0,4% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1999 | 3.500 | 1.453.000 | 0,2 | 8 | 5 | 3 | 437 | | 6 | 17 | 5 |
| 2000 | 3.500 | 1.443.000 | 0,2 | 8 | 6 | 2 | 437 | | 2 | 19 | 5 |
| 2001 | 3.500 | 1.370.000 | 0,3 | 9 | 5 | 4 | 388 | | 4 | 19 | 5 |
| 2002 | 5.745 | 1.371.835 | 0,4 | 12 | 6 | 6 | 478 | | 6 | 15 | 5 |
| 2003 | 5.745 | 1.370.000 | 0,4 | 11 | 6 | 5 | 522 | | 5 | 19 | 5 |
| 2004 | 5.745 | 1.370.000 | 0,4 | 14 | 9 | 5 | 410 | | 5 | 21 | 6 |
| 2007 | 6.000 | 1.370.000 | 0,4 | 12 | 8 | 4 | 500 | | 4 | 19 | 9 |
| 2008 | 5.745 | 1.350.000 | 0,4 | 14 | 12 | 2 | 410 | | 2 | 20 | 9 |

## Notes

* ↑ L'Annuario Pontificio del 2011 riporta i medesimi dati statistici del 2008.

## Fonts

* Anuari pontifici del 2011 i anteriors, publicat a www.catholic-hierarchy.org a la pàgina Apostolic Administration of Estonia (anglès)
* Esquema de la diòcesi a www.gcatholic.org (anglès)

## Vegeu també

* Catedral de Tallinn
* Església catòlica a Estònia
* Bisbat de Reval
# Zakros

Zakros (en grec: Ζάκρος), Zakro o Kato Zakro, és un jaciment arqueològic que es troba a la costa est de l'illa de Creta. Es creu que va poder haver estat un dels quatre centres administratius principals de la civilització minoica. El seu protegit port i la localització li proporcionen un lloc estratègic molt important per al comerç a l'est.
El palau de Zakro va ser construït originàriament al voltant del 1900 aC, reconstruït al voltant 1600 aC i va ser destruït al voltant 1450 aC junt amb els altres centres principals de la civilització minoica.
Va ser l'arqueòleg grec Nikólaos Platon –aleshores director del Museu de l'Acròpoli d'Atenes– el 1961, qui va descobrir per complet aquesta ciutat minoica junt amb el seu palau; anteriorment també havien estat excavant a les proximitats arqueòlegs anglesos com el famós arqueòleg Arthur Evans, però aquest no hi va trobar res. L'estructura és molt semblant a la dels altres palaus minoics: pati central envoltat pels edificis que acollien les cambres privades i els magatzems. L'entrada principal se situa en l'ala est, reservada per als allotjaments reials i estava connectada al port. L'ala oest estava ocupada pels edificis religiosos, a l'ala nord els magatzems i a la zona sud els artesans. Per la situació de Zakros i les restes trobades, es demostra que era un important centre en el comerç amb l'Àsia Menor i Egipte.

## Restes trobades

Sembla evident, per les excavacions que s'estan portant a terme, que en desplomar-se la construcció, a causa d'un incendi (prop el 1425 aC), molts objectes van quedar-ne sota i no ha estat fins a l'arribada dels arqueòlegs grecs que es van trobar. Entre les restes trobades, cal destacar rics i variats frescs pintats que es van recuperant a poc a poc. A més a més, s'han trobat alguna esplèndida representació femenina de finíssima cintura, grans pits i exagerat escot a l'estil de les conegudes pintures i esmalts trobats al palau de Cnossos. També s'han trobat vasos de pedra tallats amb magnificència i delicadesa; s'han recuperat més de 50 vasos. A tot això cal sumar una gran quantitat de tauletes d'argila de lineal A.
* Petit rython (gerra de libacions) de cristall trobat a Zakros
* Ànfora ritual de Zakros
* Lingot de coure de Zakros

## Parts del Palau

* Carrer del Port
* Entrada principal
* Pati petit
* Estany lustral
* Pati amb piscina subterrània
* Manantial
* Font monumental
* Sales de recepció
* Pati central (30 x 12 metres)
* Vestíbul
* Sala de cerimònies
* Sala de banquets
* Santuari
* Ofrenes votives
* Arxiu
* Botigues
* Rebosts i cellers
* Cuina i sala de banquets
* Botigues

## Referències

* 1 2 «Zakros» (en anglès). Ancient-Greece.org. [Consulta: 7 gener 2014].
* 1 2 3 Almagro Basch, Martín. «El nuevo palacio minoico de Zakro y las escrituras lineales A y B» (en castellà), 1965. [Consulta: 7 gener 2014].
* ↑ Jan G. P. Best and Fred Woudhuizen, Lost Languages from the Mediterranean, 1989, Brill Archive ISBN 90-04-08934-9
* ↑ «Zakros» (en anglès). [Consulta: 7 gener 2014].

## Bibliografia

* Nikólaos Platon (1971). Zakros: The Discovery of a Lost Palace of Ancient Crete. Scribner. Scribner. ISBN 0684311038 (anglès).
# Delphos (Ohio)

Delphos és una població dels Estats Units a l'estat d'Ohio. Segons el cens del 2000 tenia 6.944 habitants.

## Demografia

Segons el cens del 2000, Delphos tenia 6.944 habitants, 2.717 habitatges, i 1.880 famílies. La densitat de població era de 924,5 habitants/km².
Dels 2.717 habitatges en un 33,8% hi vivien nens de menys de 18 anys, en un 55,2% hi vivien parelles casades, en un 9,9% dones solteres, i en un 30,8% no eren unitats familiars. En el 27,2% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,08.
Per edats la població es repartia de la següent manera: un 26,8% tenia menys de 18 anys, un 9,6% entre 18 i 24, un 27,6% entre 25 i 44, un 19,6% de 45 a 60 i un 16,4% 65 anys o més.
L'edat mediana era de 36 anys. Per cada 100 dones de 18 o més anys hi havia 88,6 homes.
La renda mediana per habitatge era de 35.817 $ i la renda mediana per família de 44.385 $. Els homes tenien una renda mediana de 32.917 $ mentre que les dones 21.124 $. La renda per capita de la població era de 16.380 $. Aproximadament el 5,6% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Delphos». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Delphos». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].